title: Xidaxe ke Parma (suterot)
text: Klokase va aliuca, Fabrice del Dongo koe napoleonafa ervolia alier voxen Waterloo sokir… Ine den Sanseverina dacikya va int konendar. Va yona aboyikeemafa skujera levgar, zo koflintar, va Clelia korenar, va int divflintar. Vanpiyise abdikalisik, va kurenafa Clelia anton birgoton rokatrasir. Sintaf nazbeik az Clelia awalked. Fabrice ta blira ko xidaxe koe Parma mallapir. Ponayan bad 52 viel kan saipaf is kexaf belcon martig, bat berpot tir tel va skewera is « aneyara va kaliuca » koe selt kalbilden pu yon gaderopik isu ujik.